
	Αφιέρωμα

στον Θανάση Βαλτινό
στο Σπίτι της Κύπρου

Το Σπίτι της Κύπρου, τιμώντας τον διαπρεπή Ακαδημαϊκό και διακεκριμένο πεζογράφο Θανάση Βαλτινό, διοργανώνει αφιέρωμα στο έργο του, την Τρίτη 27 Νοεμβρίου 2018 και ώρα 19:00 στο Σπίτι της Κύπρου, Ξενοφώντος 2Α Σύνταγμα. 
Χαιρετισμό θα απευθύνει ο Πρέσβης της Κυπριακής Δημοκρατίας κ. Κυριάκος Κενεβέζος.
Στο πλαίσιο του Αφιερώματος θα μιλήσουν:

· ο Καθηγητής Νεότερης Ιστορίας Πανεπιστημίου Νεάπολις Πάφου, πρώην Πρέσβης της Κυπριακής Δημοκρατίας κ. Γιώργος Γεωργής, με θέμα Η μετανάστευση μέσα από το «Συναξάρι Αντρέα Κορδοπάτη» του Θανάση Βαλτινού και το «Ημερολόγιον του Βίου μου» του Σάββα Τσερκεζή,
· ο συγγραφέας κ. Λεύκιος Ζαφειρίου, με θέμα Σχόλια στο «Συναξάρι Αντρέα Κορδοπάτη. Βιβλίο δεύτερο: Βαλκανικοί - ‛22»,
· ο κριτικός λογοτεχνίας κ. Δημήτρης Παϊβανάς, με θέμα Το «Ημερολόγιο της Αλοννήσου»
· και ο συγγραφέας κ. Γιώργος Αριστηνός, με θέμα «Ο τελευταίος Βαρλάμης». Η ανακάλυψη της γλωσσικής στροφής.
Θα ακολουθήσει αντιφώνηση από τον τιμώμενο κ. Θανάση Βαλτινό και συζήτηση με τη συμμετοχή του κοινού.
Το πρόγραμμα θα συντονίσει η Μορφωτική Σύμβουλος της Πρεσβείας της Κυπριακής Δημοκρατίας δρ Νάντια Στυλιανού.

